armvectores/hy_wikipedia_2023 huggingface dataset:
Բերդավ

Բերդավ (ներկայում պաշտոնապես կոչվում է Բուդաքլը, թուրքերեն՝ Budaklı), նախկին հայկական բնակավայր ներկայիս Թուրքիայի Հանրապետության Բիթլիսի մարզում՝ Արծկե քաղաքից 21․6 կմ դեպի հյուսիս-արևելք։ Բնակավայրը ծովի մակերևույթից բարձր է 2050-2100 մ։


== Անվանում ==
Բնակավայրը տարբեր ժամանակներում հիշատակվել է Բերդավ, Բերտու, Բերդու, Պերտու, Պետու և Փետ անուններով։


== Պատմություն ==
Բերդավն ունի հին պատմություն, ինչի մասին վկայում են տարածքում գտնված նյութական, մշակութային հուշարձանները։Մասնավորապես պահպանված հուշարձանները վերաբերվում են 13-ից 16-րդ դարերին։ Գրավոր աղբյուրներում առաջին անգամ հիշատակվում է 1556 թվականի թուրքական հարկամատյանում։
Ուսումնասիրողների պնդմամբ բնակավայրը հայաթափվել է 17-րդ դարի սկզբին, երբ պարսկական զորքերի նահանջի ժամանակ հայերը բռնագաղթվել են։ Այդ ժամանակաշրջանից ի վեր բնակավայրն, ըստ էության, այլևս հայերով չի բնակեցվել։


=== Պատմամշակութային հուշարձաններ ===


==== Եկեղեցատեղի ====
Բնակավայրի տարածքում դեռևս 2013 թվականի դրությամբ նկատելի էին եկեղեցու հետքեր, մասնավորապես, առկա էին մի քանի ժայռախաչեր, ինչպես նաև եկեղեցու սրբատաշ մի քանի քար և սյան խարիսխ։


==== Գերեզմանոց ====
Բերդավի հայկական գերեզմանոցը գտնվում է գյուղի հյուսիսային եզրին։ Գերեզմանոցի բոլոր հուշարձանները քուրդ բնակիչների կողմից օգտագործվել են որպես շինանյութ։ Այս պատճառով է, որ գյուղի տարբեր շինությունների պատերին հանդիպում են խաչքարեր կամ դրանց առանձին բեկորներ։


== Բնակչություն ==
Մինչև 17-րդ դարի սկիզբը Բերդավը եղել է հայկական բազմամարդ բնակավայր։
2013 թվականի դրությամբ այնտեղ բնակվում էին 100 տուն քրդեր, ովքեր հանդիսանում էին շաֆիղի ճյուղի ներկայացուցիչներ։


== Ծանոթագրություններ ==
Մինիսեյվիս

Մինիսեյվիս (ռուս.՝ Минисейвис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յուրյախա գետի աջ ափին՝ 71 կմ հեռավորության վրա։ Գետի երկարությունը կազմում է 56 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074062
Կոդը ըստ հիդրոլոգիական հետազոտության (ՌԴ) — 103007406
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ֆեդորովկա (գյուղ, Ֆյոդորովսկի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ռուս.՝ Федоровка, բաշկիրերեն՝ Фёдоровка), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 4128 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
2009, Year of Us

2009, Year of Us («2009, մեր տարին»), կորեական բոյ-բենդ SHINee խմբի երրորդ մինի-ալբոմը, թողարկվել է 2009 թվականի օգոստոսի 19-ին (Կորեա)։ Մինի-ալբոմն «Bugs chart» վարկանշային աղյուսակում զբաղեցրել է 4-րդ հորիզոնականը հոկտեմբերի 2009 թվականի 15-20-ը։


== Երգեր ==
«Get Down» կատարում են Key-ը, Մինհոն և Լունան f(x)։
«내가 사랑했던 이름» (հայերեն՝ Անունը, որը սիրում եմ) երգը կատարում է Onew-ն՝ մասնակցությամբ Ryeowook-ի (Super Junior)։
"Ring Ding Dong" և "Jo Jo" երգերը օգտագործվում են որպես պրոմո-սինգլ։


== Երգերի ցանկ ==
Y.O.U.(Year Of Us)
Ring Ding Dong
Jo Jo
Get Down (Feat.LUNA)
SHINee Girl
내가 사랑했던 이름 (온유 Feat.김연우)


== Ծանոթագրություններ ==


== Արտաքին հղում ==
Ալբոմի մասին Archived 2017-10-14 at the Wayback Machine. hanteo.com կայքում (կոր.)
Պիզանելլո

Պիզանելլո (իտալերեն՝ Pisanello, իսկականը՝ Անտոնիոդի Պուչչո դի Չեռետո, Antonio di Puccio di Cerreto, 1395[…], Պիզա, Տոսկանա, Իտալիա - 1455[…], Հռոմ, Պապական մարզ), իտալացի նկարիչ և մեդալագործ։ Պիզանելլոյի գեղանկարչական գործերում («Սուրբ Գևորգը և արքայադուստրը» որմնանկարը Վերոնայի Սանտ Անաստազիա եկեղեցում, մոտ 1435-1438) գոթական ավանդույթները իրենց տեղը զիջել են վերածննդյան նոր արտահայտչամիջոցներին։ Այս պրոցեսը առավել վառ արտահայտվել է բնօրինակի ճշգրտությունը վերապատկերող Պիզանելլոյի գծանկարներում (կենդանիներ, զգեստներ, մարմիններ պատկերող ճեպանկարներ)։ Լինելով իտալացի առաջին դիմանկարիչներից (Ջինևրա դ,Էստեի դիմանկարները, 1430-ական թվականներին Լուվր, Փարիզ)՝ Պիզանելլոն նաև վերածննդյան մեդալագործաթյան հիմնադիրն է (Լիոնելլո դ,էստեին նվիրված մեդալ, 1444, ձուլածո բրոնզ)։

		
		
		
		
		
		
		
		
		


== Ծանոթագրություններ ==
Շեյխ-Չոբան

Շեյխ-Չոբան, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ֆիլիպինյան պեսո

Պեսո, Ֆիլիպինների ազգային արժույթ։ Ներկայունս այն բաղկացած է 100 սենտիմոյից, 1958-1966 թվականներին կազմված էր 100 սենտավոյից։ Հանդես է եկել 1852 թվականի մայիսի 1-ից, երբ իսպանա-ֆիլիպիննական բանկը (անգլ.`Bank of the Philippine Islands) թողարկեց «կոշտ պեսոն» (իսպ.`pesos fuertes), որոնք դուրս մղեցին ռեալին, որը մինչ այդ  գործում էր Ֆիլիպիններում։


== Մետաղադրամներ ==
Շրջանառության մեջ են գտնվում 2017 թվականին թողարկված մետաղադրամները, որոնք շարունակում են մնալ 1993 թվականի վճարային մետաղադրամների իրավահաջորդը։


=== 1958 թվականի շարքը ===


=== 1967 թվականի շարքը ===


=== 1993 թվականի շարք ===
Դիմերեսին`պետության անվանումը, անվանական գինը, թողարկման տարեթիվը և թողարկած բանկի նշանը։ Մետաղադրամներին, պեսո անվանական անունով, նաև ֆիլիպիննական գործիչների դիմանկարները` 1 պեսո`Խոսե Ռիսալ, 5 պեսո`Էմիլիո Ագինալդո և 10 պեսո`Անդրես Բոնիֆասիո և Ապոլինարիո Մաբինի։ Մետաղադրամի ետնամասին` Ֆիլիպինների կենտրոնական բանկի անունն ու տարբերանշանը, և շարքի հաստատման տարեթիվը (1993):


=== 2017 թվականի շարք ===


== Թղթադրամներ ==


=== 1949 թվականի շարք ===
«Անգլիական» շարքի թղթադրամները տպագրվել են 1949 թվականին, շրջանառության մեջ է դրվել 1951 թվականին, իսկ շրջանառությունից դուրս է եկել 1974 թվականի փետրվարի 28-ից։ 5, 10 և 20 սենտավորները սկզբում տպագրվում էին Security Banknote Compady ընկերության  կողմից, հետո, ինչպես և բոլոր թղթադրամները այս շարքի, տպագրվեցին Thomas De La Rue ընկերության կողմից։


=== 2010 թվականի շարք ===
Թղթադրամները տպագրվում են Ֆրանսիայում Oberthur Technologies ընկերության կողմից։


=== Հիշատակի թղթադրամներ ===
2018 թվականի կեսերին թողարկվել էր արդեն 33 հիշատակի թղթադրամներ  մակագրություններով և 3 թղթադրամներ օրիգինալ դիզայնով։


== Փոխարժեքի ռեժիմ ==
Ներկայումս Ֆիլիպիններում գործում է փոխարժեքի լողացող ռեժիմը։ Վարած քաղաքականության էֆեկտիվությունը ցույց են տալիս գնաճի ցուցանիշները։


== Ծանոթագրություններ ==

http://www.bsp.gov.ph/


== Արտաքին հղումներ ==
Филиппинские деньги на портале Филиппины.ru
Обиходные монеты Филиппин
Լևոն II (այլ կիրառումներ)

Լևոն II անունն են կրել հետևյալ միապետերը՝

Լևոն II -  Կիլիկիայի արքա 1187-1219 թվականներին
Լևոն II -  Աբխազիայի արքա 767-811 թվականներին
Լևոն II - Բյուզանդիայի կայսր 473-474 թվականներին
Որտե՞ղ է ընկերոջ տունը

Որտե՞ղ է ընկերոջ տունը (պարսկերեն՝ خانه دوست كجاست؟‎), ռեժիսոր Աբաս Քիառոստամիի իրանական գեղարվեստական ֆիլմը, որը նկարահանվել է 1987 թվականին։


== Սյուժե ==
Ֆիլմն սկսվում է այն իրադարձությամբ, որ ուսուցիչը նախատում է գլխավոր հերոսի ընկերոջը` Նեմատզադեին. վերջինս արդեն երրորդ անգամ տնային աշխատանքը գրել է ոչ թե տետրի մեջ, այլ` թերթիկի վրա։ Ուսուցիչն ավելացնում է, որ դա վերջին անգամն է, և եթե դա կրկնվի, աշակերտին կհեռացնեն դպրոցից։
Նույն օրը Ահմեդը` ֆիլմի գլխավոր հերոսը, տուն գալով` պարզում է, որ պատահաբար վերցրել է Նեմատզադեի տետրը։ Հասկանալով տեղի ունեցածի ողջ լրջությունը (ընկերոջը կարող են հեռացնել դպրոցից)` Ահմեդը որոշում է մինչև հաջորդ առավոտ տետրն անպայման վերադարձնել համադասարանցուն։ Հաղթահարելով երեխայական վախը` գլխավոր հերոսը բարդ խոչընդոտներ է հաղթահարում. ինքնուրույն փախչում է հարևան գյուղ` ընկերոջ տունն օտար, իրեն անծանոթ բնակավայրում գտնելու համար։ Ամբողջ շրջակայքը շրջելով ու հասկանալով, որ չի կարող գտնել ընկերոջն ու տետրը նրան վերադարձնել` նա ափսոսանքով ստւժիպված է լինում ուշ գիշերով տուն վերադառնալ։
Բարեբախտաբար, գլխավոր հերոսի ու նրա դասընկերոջ համար ամեն ինչ բարեհաջող է ավարտվում. հաջորդ ուսումնական օրվա սկզբին Ահմեդը գրված տնային աշխատանքով տետրն աննկատելիորեն փոխանցում է Նեմատզադեին։ 


== Գլխավոր դերերում ==


== Գնահատականներ ==


==== Քննադատություն ====
Ֆիլմը դրական է ընդունվել կինոքննադատների և դիտողների կողմից։ Այսպես, ըստ Rotten Tomatoes ագրեգատոր կայքի` «Որտե՞ղ է ընկերոջ տունը» ֆիլմն ստացել է կինոքննադատների 100 տոկոս (ըստ 11 գրախոսականների) և հեռուստադիտողների 92 տոկոս (ըստ ավելի քան 2500 դիտողների արձագանքի) դրական արձագանք։
2021 թվականի տվյալներով ֆիլմը 294-րդ տեղն է զբաղեցնում 1000 լավագույն ֆիլմերի մեջ ըստ They Shoot Pictures-ի վարկածի։


==== Մրցանակներ ====
Ֆիլմն արժանացել է Լոկարնոյի կինոփառատոնի 4 մրցանակի (1989) և Ֆաջր կինոփառատոնի 2 մրցանակի (1987)։


== Ծանոթագրություններ ==


== Արտաքին հղումներ ==
«Որտե՞ղ է ընկերոջ տունը»(անգլ.) ֆիլմը Internet Movie Database կայքում
«Որտե՞ղ է ընկերոջ տունը»(անգլ.) ֆիլմը Allmovie կայքում:
Որտե՞ղ է ընկերոջ տունը(անգլ.) ֆիլմը Rotten Tomatoes կայքում
Շամրաևկա (գյուղ, Սկվիրի շրջան)

Շամրաևկա (ուկրաիներեն՝ Шамраївка), գյուղ Ուկրաինայի Կիևի մարզի Սկվիրի շրջանում։
2001 թվականի տվյալներով Շամրաևկա գյուղում բնակվում էր 1 877 մարդ։ Բնակավայրը զբաղեցնում է 8,37 կմ² տարածք։ Բնակչության խտությունը կազմում էր 224,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնովոդսկի (Բելոկալիտվինսկի շրջան)

Կրասնովոդսկի (ռուս.՝ Красноводский), ավան Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կրասնոդոնեցկի գյուղական համայնքի կազմի մեջ։
(8899) 1995 SX29

(8899) 1995 SX29, աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 22-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,676364 ա. մ., առավելագույնը մոտենում է 1,9436 ա. մ. հեռավորության վրա և հեռանում 3,4092 ա. մ.։ Արեգակի շուրջ մեկ ամբողջական պտույտ է կատարում 1599,25 երկրային օրվա ընթացքում, իր ուղեծրով շարժվելով միջինում 0,225106 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8899) 1995 SX29 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուրի Լիսյանսկի

Յուրի Ֆեոդորովիչ Լիսյանսկի (ապրիլի 1 (12), 1773, Նեժին, Nizhyn Regiment, Կազակական հետմանություն - փետրվարի 22 (մարտի 6), 1837, Սանկտ Պետերբուրգ, Ռուսական կայսրություն), ռուս ծովագնաց, I կարգի կապիտան։ 1788-1790 թվականներին մասնակցել է ռուս-շվեդական պատերազմին, 1793-1799 թվականներին՝ բրիտանական նավատորմի ռազմական, գործողություններին (Հյուսիսային Ամերիկայում, Վեստ-Ինդիայում, Հնդկաստանում, Հարավային Աֆրիկայում)։ 1803-1806 թվականներին, Ի. Ֆ. Կրուզենշտեռնի ղեկավարած «Նադեժդա» և«Նևա» նավերով ռուս, առաջին շուրջերկրյա նավարկության ժամանակ եղել է «Նևա» նավի հրամանատարը։ Կատարել է Ալյասկայի ափերի հանույթ, օդերևութաբանական, օվկիանոսագիտական և ազգագրական հետազոտություններ։ Լիսյանսկի անունով են կոչվում կղզի (Հավայան կղզիախմբում), թերակղզի (Օխոտի ծովի հյուսիսում), լեռ (Սախալին կղզում)։
Կապրի

Անվան այլ կիրառումների համար տե՛ս՝ Կապրի (այլ կիրառումներ)
Կապրի (Capri), կղզի Տիրենյան ծովում, Նեապոլի ծոցի հարավում (Իտալիա)։ Տարածությունը 10, 4 քառակուսի կմ է, բարձրությունը՝ մինչև 589 մ։ Ափերը զառիթափ են, հարուստ քարայրերով։ Առողջարանների, տուրիզմի վայր է։ 1906-1913-ին Կապրիում ապրել է Մաքսիմ Գորկին։
Ուսումնասիրողների կարծիքով՝ կղզու անվանումը կապված է հին հունարեն κάπρος /վարազ, կինճ/ կամ լատիներեն caprea /այծ/ բառի հետ։


== Ծանոթագրություններ ==
Գվարա

Գվարա, գետակ Հայկական լեռնաշխարհում, Ճորոխի ավազանում, Մաճիխել գետի աջակողմյան վտակը։


== Ծանոթագրություններ ==
Ռոգաչևո (այլ կիրառումներ)

Ռոգաչևո, կարող է վերաբերել՝

Ռոգաչևո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ռոգաչևո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Զեդա Զեգան

Զեդա Զեգան (վրաց.՝ ზედა ზეგანი), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Բաղդաթից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 196 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
(964) Սուբամարա

(964) Սուբամարա (անգլ.՝ Subamara), աստերոիդ աստերոիդների հիմնական գոտում։ Հայտնաբերվել է 1921 թվականի հոկտեմբերի 27-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,052493 ա. մ., առավելագույնը մոտենում է 2,6855 ա. մ. հեռավորության վրա և հեռանում 3,4195 ա. մ.։ Արեգակի շուրջ մեկ ամբողջական պտույտ է կատարում 1947,96 երկրային օրվա ընթացքում, իր ուղեծրով շարժվելով միջինում 0,184809 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(964) Սուբամարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաչիկ Բաբայան

Խաչիկ Պավլեի Բաբայան (1920, սեպտեմբերի 14, Նյուզգեր, Շամխորի շրջան - 1998, դեկտեմբերի 27, Երևան), ֆիզիկոս, ֆիզիկա-մաթեմատեմատիկական գիտությունների դոկտոր (1976)։


== Կենսագրություն ==
1941 թվականին ավարտել է Բաքվի համալսարանը։ 1954-1970 թվականներին՝ Երևանի ֆիզիկայի ինստիտուտի փոխտնօրեն։ Ուսումնասիրել է տիեզերական ճառագայթների բաղադրությունը և անկայուն մասնիկների հատկությունները։ Հետազոտել է բարձր էներգիայի մասնիկների միջուկային փոխազդեցությունները վերահսկելի ֆոտոէմուլսիաների մեթոդով։ Զբաղվել է տիեզերական ճառագայթների փոփոխակման ուսումնասիրությամբ՝ Արագածի կայանում՝ իր ղեկավարությամբ ստեղծված կայանքով, ինչպես նաև վերնոլորտում՝ գունդզոնդերի արձակման միջոցով։


== Ծանոթագրություններ ==
Ձկների միգրացիա

Ձկների միգրացիա, ձկների մեծ մասին բնորոշ կանոնավոր երևույթ, որի դեպքում ձկների առանձնյակները զանգվածային կերպով տեղափոխվում են տեղից տեղ՝ փորձելով գտնել այնպիսի տեղամասեր, որոնք համապատասխանում են իրենց կենսաշրջանի տվյալ փուլի պահանջներին։ Միգրացիաների տևողությունը կարող է տևել մեկ օրից մինչև տարի և ավելի, իսկ տեղափոխման տարածությունը՝ մի քանի մետրից մինչև մի քանի կիլոմետր։ Ինչպես ցամաքային կենդանիների դեպքում, ձկների միգրացիան նույնպես գլխավորապես կատարվում է սննդի հայթայթման և/կամ վերարարտադրման պատճառներով, չնայած չի բացառվում անհայտ գործոնների առկայությունը։ Միգրացիաները կարող են իրականացվել պասիվ եղանակով, որի դեպքում ձկնատեսակները տեղափոխվելիս էներգիայի մեծ պաշարներ չեն կորցնում և օգտագործում են հոսանքը։ Այնուամենայնիվ, ձկների մեծ մասին բնորոշ է միգրացիայի ակտիվ եղանակը։


== Գրականություն ==
«Ձկնաբանություն և ձկնաբուծություն» Archived 2016-03-04 at the Wayback Machine., Պիպոյան Սամվել, Կրթության ազգային իսնտիտուտ
Ueda H and Tsukamoto K (eds) (2013) Physiology and Ecology of Fish Migration CRC Press. ISBN 9781466595132.


== Արտաքին հղումներ ==
Ձկների միգրացիայի համաշխարհային ցանց(անգլ.)
Օդերաուե

Օդերաուե (գերմ.՝ Oderaue), կոմունա Գերմանիայի Բրանդենբուրգ հողատարծքում։
Գտնվում է Մերկիշ Օդերլանդ շրջանում։ Ենթարկվում է Բարնիմ Օդերբրուխի կառավարությանը։ Բնակչությունը կազմում է 1706 մարդ (ըստ 2010 թվականի դեկտեմբերի 30-ի) ։ Տարածքը կազմում է 65,07 կմ²։ Պաշտոնական կոդ՝ 12 0 64 371։
Կոմունան ներառում է 7 գյուղական շրջան։


== Ծանոթագրություններ ==
Չավուշլար (այլ կիրառումներ)

Չավուշլար, կարող է վերաբերել՝

Չավուշլար - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Չավուշլար - գյուղ Օսմանյան կայսրությունում, Տրապիզոնի վիլայեթի Օրդուի գավառում
Վիլլա (այլ կիրառումներ)

Վիլլա անունը կամ տերմինը կարող է վերաբերել հետևյալ հոդվածներին․

Վիլլա - գյուղ Էստոնիայի Լասվա շրջանի կազմում։
Վիլլա - գյուղ Էստոնիայի Հաանյա շրջանի կազմում։
Վիլլա - գյուղ Էստոնիայի Պյարնումաա նահանգի Առե շրջանում
Վիլլա - գյուղ Էստոնիայի Սաարեմաա նահանգի Մուհու շրջանում
Վիլլա - գյուղ Էստոնիայի Վիլյանդիմաա նահանգի Տառվաստու շրջանում
Բակարի Կոնե

Բակարի Կոնե (ֆր.՝ Bakary Koné, ապրիլի 27, 1988(1988-04-27)[…], Ուագադուգու, Բուրկինա Ֆասո), ֆուտբոլիստ, պաշտպան։ Հանդես է գալիս ֆրանսիական «Օլիմպիկ Լիոնի» և Բուրկինա Ֆասոյի հավաքականում։


== Ակումբային կարիերա ==


=== Կարիերայի սկիզբ ===
Կոնեն իր կարիերան սկսել է Կոտ դ'Իվուարի «Աբիջան» ֆուտբոլային ակումբում։
2004 թվականին Կոնեն տեղափոխվել է «Էտուալ Ֆիլանտ», որտեղ հանդես է եկել մինչև 2006 թվականը։


=== «Գենգամ» ===
2006 թվականի հուլիսին Բակարին պայմանագիր է կնքել ֆրանսիական «Գենգամ»-ի հետ։ Թիմի կազմում իր դեբյուտը նշել է 2007 թվականի մայիսի 11-ին՝ «Տուր»-ի դեմ խաղում։


=== «Օլիմպիկ Լիոն» ===
2011 թվականի օգոստոսի 11-ին՝ Կոնեն տեղափոխվել է «Օլիմպիկ Լիոն»։ Թիմի հետ նա կնքել է 5-ամյա պայմանագիր։
Թիմի կազմում իր առաջին գոլը խփել է 2011 թվականի օգոստոսի 24-ին՝ Չեմպիոնների լիգայի շրջանակներում կայացած «Ռուբինի» դեմ խաղում։


== Վիճակագրություն ==


== Ձեռքբերումներ ==
Ֆրանսիայի գավաթակիր - 2011/12
Ֆրանսիայի սուպերգավաթակիր - 2012


== Ծանոթագրություններ ==


== Արտաքին հղումներ ==
Պրոֆիլը lequipe.fr կայքում
Պրոֆիլը national-football-teams.com կայքում
Անդրանիկ Հովսեփյան (ֆուտբոլիստ)

Անդրանիկ Հովսեփյան սեպտեմբերի 19, 1966(1966-09-19) կամ սեպտեմբերի 10, 1966(1966-09-10), Հայաստան , հայ ֆուտբոլիստ է


== Նվաճումներ ==
 Հայաստան «Բանանց ՖԱ»
Ակումբային
Բրոնզե Մեդալ` 1993
Անձնական
Հայաստանի առաջնության լավագույն ռմբարկու՝ 1993


== Ծանոթագրություններ ==


== Արտաքին հղումներ ==
https://www.worldfootball.net/player_summary/andranik-hovsepyan/
Մանշինո (այլ կիրառումներ)

Մանշինո, կարող է վերաբերել՝

Մանշինո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Մանշինո - գյուղ Ռուսաստանի Սմոլենսկի մարզի Սիչովսկի շրջանի կազմում։
Ուրգոլ

Ուրգոլ (ռուս.՝ Урголь), գետ Ռուսաստանում, հոսում է Իվանովոյի մարզում։ Գետաբերանը տեղակայված է Յաչմենկա գետի աջ ափին՝ 5,8 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000017061
Հիդրոլոգիական ուսումնասիրությունների կոդը - 110001706
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ասու

Անվան այլ կիրառումների համար տե՛ս՝ Ասու (այլ կիրառումներ)Ասու, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ուխութի

Ուխութի (վրաց.՝ უხუთი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 450 մետր բարձրության վրա։ Շրջկենտրոն Վանից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 375 մարդ։


== Ծանոթագրություններ ==
Կամիլ Մոկլեր

Կամիլ Մոկլեր (ֆր.՝ Camille Mauclair, դեկտեմբերի 29, 1872(1872-12-29)[…], Փարիզ - ապրիլի 23, 1945(1945-04-23)[…], Փարիզ), ֆրանսիացի գրող, արձակագիր և գեղարվեստական քննադատ։


== Կենսագրություն ==
Մոկլերը Ստեֆան Մալարմեի, որին մի քանի աշխատանք է նվիրել, և Մորիս Մետերլինկի տաղանդի մեծ երկրպագուն էր։ Գրական գործունեությունն սկսել է որպես բանաստեղծ և վիպասան։ Նրա պոեզիան որոշակի հաջողությունների է հասել, նրա բանաստեղծությունների հիման վրա երաժշտություն են ստեղծել այնպիսի կոմպոզիտորներ, ինչպիսիք են Էռնեստ Բլոխը, Գյուստավ Շարպանտյեն, Էռնեստ Շոսոնը և Նադյա Բուլանժեն։ Մոկլերի ամենահայտնի վեպը՝ «Մեռյալների արևը» (ֆր.՝ Le Soleil des morts, 1898), roman à clef, ներառում է 1890-ական թվականների առաջատար ավանգարդ գրողների, արվեստագետների և երաժիշտների գեղարվեստական ​​դիմանկարներ։ Ներկայումս այն համարվում է արծաթե դարաշրջանի կարևոր պատմական փաստաթուղթ։ Գրողն ունի ​​մի շարք գիտահանրամատչելի ​​գրքեր երաժշտության մասին, ներառյալ «Schumann» (1906), «La Religion de la musique» (1909), «Histoire de la musique européenne : 1850—1914» (1914) և «Les Héros de l’orchestre» (1919), որոնք կարևոր դեր են ունեցել 19-20-րդ դարերի Փարիզի երաժշտական տենդենցներն ըմբռնելու համար։
1893 թվականին նա եղել է Էվր թատրոնի համահիմնադիր։
Որպես գեղարվեստական քննադատ՝ Մոկլերը «Mercure de France»-ում հանդես է եկել այնպիսի արվեստագետների մասին, ինչպիսիք են Պոլ Գոգենը և Անրի դը Տուլուզ-Լոտրեկը՝ չհերքելով իր հիացմունքը նրանց արժանիքների հանդեպ ընդհանուր ճանաչումից հետո։
Կյանքի վերջին տարիներին նա հիմնականում գրել է ոչ գեղարվեստական աշխատանքներ, այդ թվում եղել է ճանապարհորդային նշումների հեղինակ, ինչպիսիք են՝ «Normandie» (1939), գրողների, արվեստագետների և երաժիշտների կենսագրություններ և գեղարվեստական քննադատությունը։ Գեղանկարչության մասին աշխատանքներում նա կողմնակից էր իմպրեսիոնիզմին և սիմվոլիզմին, բայց արհամարհաբար էր մոտեցել ֆովիզմին, այն բնութագրել է որպես «ներկով դույլ, որը նետվել է հանրության դեմքին»։ Նա նաև ստեղծել է լիբերտո Անտուան Մարիոտի «Nele Dooryn» երեք գործողություն ունեցող օպերայի համար, որի առաջնախաղը տեղի է ունեցել 1940 թվականին Օպերա Կոմիկում։
Իր կյանքի վերջում նա համագործակցել է Վիշի Ռեժիմի հետ և աշխատել է «Grand Magazine illustré de la Race : Revivre»-ում։


== Ծանոթագրություններ ==
Պետրովո-Խուտար

Պետրովո-Խուտար (ռուս.՝ Петрово-Хутарь), գյուղ Ռուսաստանի Կուրսկի մարզի Չերեմիսինովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրաֆարետային տպագրություն

Տրաֆարետային տպագրություն, տեքստի և գրաֆիկական պատկերների վերարտադրման եղանակ, երբ ներկը տպագրական նյութի վրա է թափանցում տրաֆարետի միջով։ Առավել տարածված է, այսպես կոչված, ցանցատրաֆաբետային տպագրությունը, որի դեպքում որպես տպաձև է ծառայում շրջանակի վրա ձգված մետաքսե կամ պոլիմերային ցանցը։ Պատկերի բացատատեղերին համապատասխանող մասերը ծածկում են ներկի համար անթափանցելի նյութով։ Տպագրության ժամանակ ցանցի անցքերի միջով մածուցիկ ներկը ռետինե ձողիկով ներճնշվում է ընդունող մակերևույթի վրա։ Տպվածքի վրայի ներկող շերտի հաստությունը 10-30 անգամ գերազանցում է օֆսեթ տպագրության կամ բարձր տպագրության եղանակով ստացված շերտի հաստությանը, որն էլ պահանջում է արհեստական չորացում և սահմանափակում տպագրող մեքենաների արտադրողականությունը (ժամում մինչև 1000 տպվածք)։ Տրաֆարետային տպագրությունը կիրառում են թերթային և փաթթոցային նյութերի կամ պատրաստի շինվածքների վրա տպագրելու համար։ Տրաֆարետային տպագրության օգնությամբ բազմացնում են փաստաթղթեր, պատրաստում գովազդային պլակատներ, տպատախտակներ, սարքերի սանդղակներ, կույրերի համար գրքեր։
Պիեռ Գյուֆրուա

Պիեռ Գյուֆրուա (ֆր.՝ Pierre Guffroy, ապրիլի 22, 1926(1926-04-22), Փարիզի 14-րդ շրջան, Փարիզ - սեպտեմբերի 27, 2010(2010-09-27), Շալոն սյուռ Սոն, Ֆրանսիա), ֆրանսիացի բեմադրող-նկարիչ։ «Տեսս» ֆիլմում բեմադրող նկարիչի աշխատանքի համար արժանացել է Օսկար մրցանակի, ինչպես նաև «Սեզար» կինոմրցանակի` երեք անվանակարգերում։


== Կենսագրություն ==
Պիեռ Գյուֆրուան ծնվել է 1926 թվականի ապրիլի 22-ին, Փարիզում։ Քանդակագործություն է սովորել Փարիզի Գեղեցիկ արվեստների ազգային բարձրագույն դպրոցում, սովորել է Դեկորատիվ և կիրառական արվեստի ազգային դպրոցում, իսկ 1951-1953 թվականներին` Կինոյի առաջադեմ հետազոտությունների համալսարանում։
Կինոմատոգրաֆիայում իր կարիերան Գյուֆրուան սկսել է 1957 թվականին որպես դեկորատորի օգնական, այնուհետև աշխատել է որպես արտ-տնօրեն տարբեր երկրների շատ հայտնի ռեժիսորների, մասնավորապես` Մարսել Կամյուի, Ժան Կոկտոյի, Ժան Լյուկ Գոդարի, Ռենե Կլեմանի, Ֆրանսուա Տրյուֆոյի, Լուիս Բունյուելի և ուրիշների հետ։ 1967 թվականին նա առաջադրվել է ամերիկյան Կինոարվեստի և գիտության ակադեմիայի մրցանակի` «Արդյո՞ք Փարիզն այրվում է» կինոֆիլմում իր աշխատանքի համար։ 1981 թվականին Պիեռ Գյուֆրուան ստացել է Օսկար մրցանակ` Ռոման Պոլանսկու «Տեսս» ֆիլմում իր աշխատանքի` բեմադրող նկարիչի համար։ Նա նաև հինգ անգամ առաջադրվել է և երեք անգամ ստացել է «Սեզար» Ֆրանսիայի ազգային կինոմրցանակ։
1992 թվականին ռեժիսոր Պիեռ Սալլին իր «Դեկորացիայից այն կողմ» վավերագրական ֆիլմը նվիրել է Պիեռ Գյուֆրուային։ Պիեռ Գյուֆրուան վախճանվել է 2010 թվականին, Շալոն սյուր Սոն քաղաքում, 84 տարեկան հասակում։ Թաղված է Բանյոյի գերեզմանատանը, ավելի ուշ վերահուղարկավորվել է Շապեզի համայնքում (Սոն է Լուար կոմունա)։


== Մրցանակներ ==
1981 թվականին արժանացել է Օսկար մրցանակի` Լավագույն բեմադրող նկարիչ անվանակարգում։


== Ծանոթագրություններ ==
Աժեն

Աժեն (ֆր.՝ Agen), քաղաք Ֆրանսիայի Հանրապետության Աքվիտանիայի երկրամասում, Լո և Գարոնի դեպարտամենտի վարչական կենտրոնն է։ Ըստ 1999 թվականի տվյալների՝ քաղաքի բնակչությունը կազմում է 30 170 մարդ։


== Պատմություն ==
Առաջին անգամ հիշատակվել է Հուլիոս Կեսարի կողմից՝ «Նոթեր Գալլական պատերազմի մասին» աշխատությունում՝ Ագիննում (լատ.՝ Aginnum) անվան տակ։ 509 թվականին քաղաքը անցավ Ֆրանկական պետության առաջնորդ Քլոդվիգ I-ի ձեռքը։
Միջնադարում եղել է Աժենուայի դքսության մայրաքաղաքը։


== Հայտնի բնակիչներ ==
Յոսիֆ Սկալինգեն (1540—1609), մարդասեր
Բերմար Ժերման Էնիեն դե լա Վիլ (1756—1825), նատուրալիստ
Ժան Բատիստ Բորի դե Սեն Վենսան (1780—1846), նատուրալիստ
Միշել Սեր (ծնվ․՝ 1930), իմաստասեր, պատմագետ
Ֆրենսիս Կաբրել (ծնվ․՝ 1953), երաժիշտ և երգահան
ԺակուԺանսեմին, գասկոնյան հայտնի բանաստեղծ։


== Քույր քաղաքներ ==
 Տուապսե, Ռուսաստան (ռուս.՝ Туапсе́)
 Դինսլակեն, Գերմանիա (գերմ.՝ Dinslaken)
 Լլանելլի, Մեծ Բրիտանիա, Ուելս (վալլիերեն՝ Llanelli)
 Տոլեդո, Իսպանիա (իսպ.՝ Toledo)
 Քորպուս Քրիստի, ԱՄՆ (անգլ.՝ Corpus Christi)


== Կլիմա ==


== Բնակչություն ==


== Ծանոթագրություններ ==
Եվգենովկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ԵվգենովկաԵվգենովկա (ուկրաիներեն՝ Євгенівка), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Եվգենովկա գյուղում բնակվում էր 1 176 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանդիդա (այլ կիրառումներ)

Կանդիդա, կարող է վերաբերել՝

Կանդիդա - անկատար սնկերի ցեղ
Կանդիդա - կոմունա Իտալիայում, գտնվում է Կամպանիա մարզում՝ Ավելինո գավառում
Դավլետշինո

Դավլետշինո (ռուս.՝ Давлетшино, բաշկիրերեն՝ Дәүләтша), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակինատոր

Ակինատոր (անգլ.՝ Akinator), համացանցային խաղ։ Մշակվել է երկու ֆրանսիացի ծրագրավորողների կողմից 2007 թվականին։ Խաղացողը պետք է մտապահի որևէ կերպար, իսկ Ակինատորը պետք է գուշակի այն։ Կերպարները կարող են լինել ինչպես իրական, այնպես էլ մտացածին անձինք, իրեր, տարբեր գործերի հերոսներ (պատմվածքների, ֆիլմերի, հեքիաթների և այլն)։


== Նկարագրություն ==
Ակինատորը, որն արտաքնապես նման է ջինի, սկզբում տալիս է 20 հարց (կամ ավելի քիչ, եթե նա կարողացել է ավելի շուտ գուշակել կերպարին)։ Խաղացողը պետք է դրանց պատասխանի, որոնց հիման վրա Ակինատորը փորձում է գուշակել կերպարի ով լինելը։ Սխալ գուշակելու դեպքում խաղացողը կարող է շարունակել խաղը, և Ակինատորը նրան նոր հարցեր տալով նորից կփորձի գուշակել կերպարը։ Հարցերի առավելագույն քանակը 30-ն է։ 30 հարց տալուց հետո սխալ գուշակելու դեպքում ակինատորը հանձնվում է և այլևս խաղը չի շարունակում։
Google Trends-ի համաձայն՝ խաղն առավել հայտնի է դարձել 2008 թվականի նոյեմբերին։ Ներկայումս խաղը հասանելի է 11 լեզվով (անգլերեն, ֆրանսերեն, գերմաներեն, իտալերեն, իսպաներեն, պորտուգալերեն, ռուսերեն, արաբերեն, իվրիտ, թուրքերեն և ճապոներեն)։ Այն նաև ունի հեռախոսի համար նախատեսված հավելված։


== Հարցերի կառուցվածք ==
Յուրաքանչյուր հարցի համար առաջարկվում է ընտրել պատասխանի հինգ տարբերակներից մեկը՝ ըստ համապատասխանության աստիճանի՝ «Այո», «Գուցե մասամբ», «Չգիտեմ», «Ավելի շուտ՝ ոչ, ոչ այնքան», «Ոչ»։ Հարցին պատասխանելուց հետո Ակինատորը տալիս է հաջորդ հարցը։
Ակինատորի հարցերի օրինակներից են՝ «Ձեր կերպարը իրականում գոյություն ունի՞», «Ձեր կերպարը կի՞ն է», «Ձեր կերպարը բեղե՞ր է կրում», «Ձեր կերպարը մուլտֆիլմի հերո՞ս է»։


== Ծրագրի աշխատանքի սկզբունք ==
Ակինատորն սկսում է ընդհանուր հարցերով, և յուրաքանչյուր հաջորդ հարց կրում է հստակեցնող բնույթ։ Այս կերպ այն զտում է համապատասխան և անհամապատասխան կերպարներին։ Ակինատորը հիշում է, թե ինչպես են բոլոր խաղացողները պատասխանել որոշակի հարցին՝ որոշակի կերպար գուշակելու ժամանակ։ Այդպիսով յուրաքանչյուր կերպարի համար ստեղծվում է որոշակի գրանցամատյան, թե ինչպես են խաղացողները պատասխանել իր մասին հարցերին, և եթե այս խաղացողը պատասխանի հարցերին նույն կերպ, ապա Ակինատորը կգուշակի խաղացողի մտապահած կերպարը։ Եթե Ակինատորը չի կարողացել գուշակել կերպարը, ապա նա առաջարկում է մուտքագրել անուն, որից հետո հիշում է դա և բոլոր պատասխանները, որոնք խաղացողը տվել է տվյալ կերպարի վերաբերյալ հարցերին։ Եթե ուրիշ խաղացող մտապահի նույն կերպարը, Ակինատորն արդեն կարող է գուշակել։ Այս կերպ, Ակինատորին հայտնի դարձող կերպարների քանակն անընդհատ ավելանում է։ Եթե Ակինատորը չի գուշակում, ապա ներկայացնում է իր ենթադրած հնարավոր կերպարները։


== Տես նաև ==
Էքսպերտ համակարգ
Ոչ հստակ տրամաբանություն


== Ծանոթագրություններ ==


== Գրականություն ==
Jakub Šimko, Mária Bieliková 3.4 Domain Modeling Games → 3.4.6 Akinator // Semantic Acquisition Games: Harnessing Manpower for Creating Semantics. — Springer, 2014. — С. 46. — 141 с. — ISBN 978-3319061146
Mathieu Lafourcade, Alain Joubert, Nathalie le Brun 4.7. Akinator, the genie of the Web // Games With a Purpose (GWAPS). — Wiley-ISTE Ltd, 2015. — С. 86—89. — 158 с. — ISBN 978-1848218031


== Արտաքին հղումներ ==
Խաղի հնարավոր ներքին տարրեր (PDF ներկայացում գրառման հեղինակից)
Սուանյոլ

Սուանյոլ (ֆր.՝ Soignolles), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 98 մարդ, բնակչության խտությունը` 16.98 մարդ/կմ²։ Բնակավայրը զբաղեցնում է 5.77 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 21 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 69 աշխատունակ (15-64 տարեկան)  բնակիչ, որոնցից ակտիվ էին 54-ը, իսկ ոչ ակտիվները` 15։ Ակտիվության ցուցանիշը կազմում է 78,3 %։ 54 աշխատունակ մարդկանցից աշխատել է 48 անձ (25 տղամարդ և 23 կին)։ Գործազուրկ են եղել 6 անձ (5 տղամարդ և 1 կին)։ 15 անաշխատունակներից 5-ը եղել են աշակերտներ կամ ուսանողներ, 7-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մուրադիմ (գյուղ, Կուգարչինսկի շրջան)

Անվան այլ կիրառումների համար տե՛ս՝ ՄուրադիմՄուրադիմ (ռուս.՝ Мурадым, բաշկիրերեն՝ Мораҙым), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալիցա Ապարիսիո

Յալիցա Ապարիսիո Մարտինես (իսպ.՝ Yalitza Aparicio Martínez, դեկտեմբերի 11, 1993(1993-12-11), Tlaxiaco, Օախակա, Մեքսիկայի Միացյալ Նահանգներ), մեքսիկացի դերասանուհի և մանկավարժ։ Կլեոյի դեբյուտային դերը Ալֆոնսո Կուարոնի «Ռոմա» ֆիլմում 2018 թվականին նրան առաջադրել Է «Օսկար» մրցանակի՝ կանանցի լավագույն դերի համար։ Նա ունի գիտական աստիճան նախադպրոցական կրթության ոլորտում։


== Կյանք և կարիերա ==
Ապարիսիոն ծնվել է 1993 թվականի դեկտեմբերի 11-ին, Մեքսիկայի  Օախակա քաղաքում։ Հայրը պատկանում է Միշտեքների լեզվաընտանիքին, իսկ մայրը խոսում  է Մեքսիկայում հնդկական լեզուններից մեկով՝ տրիկեյով։ Սակայն նա չի տիրապետում միշտեքի լեզվին ու ստիպված էր սովորել այն «Ռոմա» ֆիլմի համար։  Ապարիսիոին դաստիարակում էր միայնակ մարրը, որը սպասուհի էր աշխաըում։ Նա չի սովորել դերասանական վարպետությունը և մասնագիտությամբ նախադպրոցական կրթության ուսուցչուհի է։ Ապարիսիոյի բեկումնային դերը «Ռոմայում» նրան 2018 թվականին բերել Է «Օսկար» մրցանակի անվանակարգը՝ կանանցի լավագույն դերի համար։
Նա նաև ստացել է այդ կարգի անվանակարգեր Չիկագոյի կինոքննադատների ասոցիացիայի, «Critics' Choice Movie Awards»-ի, «հոլիվուդյան կինոմրցանակի», «Գոթեմի», Սան Ֆրանցիսկոյի կինոքննադատների շրջանակի, «Սպուտնիկ»-ի և կանացի կինոքննադատների շրջանակի մրցանակներում, ինչպես նաև նա ստացել է մեծ ճանաչում Time-ից և The New York Times-ից։


== Ծանոթագրություններ ==
Սավոխթան

Սավոխթան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տրոյացիներ (օպերա)

Անվան այլ կիրառումների համար տե՛ս՝ Տրոյացիներ (այլ կիրառումներ)«Տրոյացիներ» (ֆր.՝ Les Troyens), ֆրանսիացի կոմպոզիտոր Հեկտոր Բեռլիոզի երկմաս օպերա՝ գրված ըստ Վերգիլիոսի «Էնեական»ի։ Համարը Բեռլիոզի ստեղծագործությունների ցանկում՝ H 133a: Բաղկացած է տրամաբանորեն իրար հաջորդող երկու մասերից՝ «Տրոյայի անկումը» և «Տրոյացիները Կարթագենում»։ Օպերայի ընդհանուր տևողությունն է ավելի քան 5 ժամ։
Օպերան զուգորդում է դասական հերսական էպոսի և ֆրանսիական ռոմանտիզմի ոճերի ավանդույթները։ 
Բեռլիոզը աշխատել է օպերայի վրա շուրջ երկու տարի՝ 1856 - 1858 թթ..
«Տրոյացիները Կարթագենում» առաջին անգամ կատարվել են 1863 թ. նոյեմբերի 4-ին Փարիզի «Լիրիկ-օպերա» թատրոնում՝ հեղինակի ղեկավարությամբ։
«Տրոյայի անկումը» առաջին անգամ բեմադրվել է արդեն կոմպոզիտորի մահից հետո՝ 1879 թ. դեկտեմբերի 7-ին՝ Փարիզի «Շատլե» թատրոնում։
Ամբողջությամբ երկու մասերը միասին առաջին անգամ կատարվել են գերմաներեն 1890 թ. դեկտեմբերի 6-ին Բադենի արքունական թատրոնում (Կարլսրուե, Բադեն-Վյուրտեմբերգ, Գերմանիա), իսկ ֆրանսերեն լեզվով՝ 1906 թ. Բրյուսելում։
Օպերան համարվում է Հեկտոր Բեռլիոզի լավագույն ստեղծագործություններից մեկը և ներկայումս էլ երբեմն բեմադրվում է ամբողջությամբ կամ մասամբ։
Հայաստանում «Տրոյացիներ» օպերան չի բեմադրվել։


== Ծանոթագրություններ ==
Ջասթինա Վալենթայն

Ջասթինա Վալենթայն (անգլ.՝ Justina Valentine, փետրվարի 14, 1987(1987-02-14), Փասայք), ամերիկացի ռեփեր, երգչուհի և մոդել Նյու Ջերսիի Փասայկ շրջանից, առավել հայտնի է իր «Candy Land»  սինգլով՝ ապագա ռեփեր Ֆեթի Ուափի մասնակցությամբ, «All The Way» և «Unbelievable» սինգլներով։


== Վաղ կյանք ==
Վալենթայնը ծնվել է Նյու Ջերսի նահանգի Փասայկ շրջանում։ Մեծացել է երաժիշտների ընտանիքում, իսկ մանուկ հասակում զբաղվել է թատրոնով և պարով։ Վալենթայը միշտ սիրել է հիփ հոփ և փոփ երաժշտական ժանրերը։ 2006 թվականին նա սկսել է ձայնագրել իր սեփական երգերը։


== Կարիերա ==
2012 թվականին Վալենթայնը թողարկել է իր առաջին միքսթեյփը՝ Route 80-ը։ «Bubble Gum» և «Hip-hop Joan Jett» սինգլները դարձել են տարածված հիթեր YouTube-ում։ 2013 թվականին նա թողարկել է իր մինի ալբոմը՝ iTunes R&B չարթերում իր դեբյուտը կատարելով 38-րդ համարի ներքո։ 2014 թվականի հուլիսի 8-ին երգչուհին թողարկել է իր երկրորդ Red Velvet միքսթեյփը։ 2016 թվականին թողարկել է իր Scarlet Letter ստուդիական ալբոմը։ 2016 թվականին Վալենթայնը մտել է MTV-ում Wild 'N Out-ի 8-րդ եթերաշրջանի դերասանական կազմ և այդ ժամանակվանից հանդիսանում է յուրաքանչյուր հաջորդ եթերաշրջանի դերասանական կազմի անդամ։
Վալենթայնը մրցել էր MTV ռեալիթիի «The Challenge» սերիալում, որի պրեմիերան կայացել է 2017 թվականի նոյեմբերի 21-ին և վերնագրված էր «Champs vs. Stars»։
2018 թվականի նոյեմբերին Վալենթայնն ընտրվել է MTV-ի Singled Out ծանոթությունների խաղային շոուի վերաթողարկված տարբերակի համակազմակերպիչ՝ ռեփեր և Wild 'N Out-ի դերասանական կազմի անդամ Conceited-ի հետ միասին, ինչը հեռարձակվել է բացառապես YouTube-ում։


== Երաժշտական ոճ և ազդեցություն ==
Վալենթայնը ուներ ընտրողական հիփ հոփ, սոուլ և R&B երաժշտական ժանրերի ձայն։


== Սկավառակագրություն ==
Ալբոմներ

Scarlet Letter (2016)
Favorite Vibe (2019) Մինի ալբոմներ

Valentine (2013) Միքսթեյփեր

Route 80 (2012)
Red Velvet (2014)
Feminem (2017)


== Ֆիլմագրություն ==


== Տուր ==
Vans Warped Tour (2012)
Relief Tour (2013)
Vans Warped Tour (2014)
Mike Stud Tour (2014)
Liquid Sunshine Experience Tour (2015)
Hate Us Cause They Ain't Us Tour (2016)
As Seen on the Internet Tour (2016)
Scarlet Letter Tour (2016)
Weirdo Tour (2017)
Favorite Vibe Tour (2019)


== Ծանոթագրություններ ==


== Արտաքին հղումներ ==
http://justinavalentine.com Ջասթինա Վալենթայն. պաշտոնական կայք
Կոնովկա (այլ կիրառումներ)

Կոնովկա, կարող է վերաբերել՝

Կոնովկա - գյուղ Ռուսաստանի Լիպեցկի մարզի Դոբրինսկի շրջանի կազմում
Կոնովկա - գյուղ Ուկրաինայի Չեռնովցիի մարզի Կելմենցիի շրջանում
Դիպակ Չոպրա

Դիպակ Չոպրա (հինդի՝ दीपक चोपड़ा, հոկտեմբերի 22, 1946(1946-10-22), Նյու Դելի, Բրիտանական կայսրություն), հնդկական արմատներով ամերիկացի բժիշկ և գրող, որը գրել է բազմաթիվ գրքեր հոգևորության և այլընտրանքային բժշկության վերաբերյալ։ Դիպակ Չոպրայի աշխարահայացքի վրա, նրա խոսքով, մեծապես ազդվել են Ջիդդու Կրիշնամուրտիի ուսմունքները։ Նրա վրա ազդել են նաև Վեդանտայի և Բհագավադ Գիտայի ուսմունքները։
Չոպրան դասավանդել է Տաֆտսի, Բոստոնի և Հարվարդի համալսարանների բժշկական դպրոցներում։ Մինչ մասնավոր պրակտիկայի անցնելը՝ նա զբաղեցրել է Մասաչուսեթսի նոր Անգլիայի հիվանդանոցի աշխատակազմի ղեկավարի պաշտոնը։
1985 թ., Չոպրան հանդիպում է Մահարիշ Մահեշ Յոգիին, ով առաջարկում է նրան ուսումնասիրել Այուրվեդան։


== Կենսագրությունը ==
Չոպրան ծնվել է Հնդկաստանի Նյու Դելի քաղաքում։ Նրա հայրը ՝ Կրիշնա Չոպրան, սրտաբան էր, որը ծառայում էր որպես քահանա տեղական հիվանդանոցում և լեյտենանտ բրիտանական բանակում։ Չոպրայի պապը զբաղվում էր Այուրվեդայով (հնդկական այլընտրանքաին բժշկության ուղիներից մեկը)։ Չոպրան ԱՄՆ է արտագաղթել 1968-ի իր կնոջ ՝ Ռիտայի հետ։ 1993 թվականին նա ընտանիքի հետ տեղափոխվեց Լա Խոլլա։ Նրանք ներկայումս ապրում են Սան Դիեգոյում ՝ իրենց երեխաների ՝ Գաուտամի և Մալիկայի հետ։
Չոփրաի կրտսեր եղբայրը ՝ Սանջիվը, բժշկության պրոֆեսոր է և աշխատում է Beth Israel Deaconess Medical Center բժշկական կենտրոնի առաջադեմ բժշկական կրթության բաժնի դեկան։
Չոպրան նախնական կրթությունը ստացել է Նյու Դելիի Սուրբ Կոլումբոս դպրոցում, այնուհետև ավարտել է Հնդկաստանի բժշկական գիտությունների ինստիտուտը։ Նա ավարտեց իր կլինիկական պրակտիկան և օրդինատուրան Նյու Ջերսի նահանգի Պլեյնֆիլդ քաղաքում գտնվող Մուհլենբուրգի հիվանդանոցում, Մասաչուսեթսի նահանգի Բերլինգթոնի Լահի հիվանդանոցում և Վիրջինիայի համալսարանի հիվանդանոցում։ Օրդինատուրան ավարտելուց հետո Չոպրան հանձնեց ներքին բժշկի և էնդոկրինոլոգիայի դոկտորի քննությունը։ 1996-ին Չոպրան և նյարդաբան Դեյվիդ Սայմոնը հիմնեցին Chopra Wellbeing Center- ը, որի մեջ մտնում էր նաև Այուրվեդան։


== Ծանոթագրություններ ==


== Արտաքին հղումներ ==
Դիպակ Չոպրայի հարցազրույցը
Իծա

Իծա (վրաց.՝ იწა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Ամբրոլաուրից հեռու է 1 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 64 մարդ։


== Ծանոթագրություններ ==
Մյանմայի հայկական առաքելական եկեղեցի

Մյանմայի հայկական առաքելական եկեղեցին ներկայացնում է տեղի հայ փոքրամասնությանը, որոնք հանդիսանում են 16-րդ դարում Օսմանյան կայսրությունից հեռացածների սերունդները, որոնք ոչ մեծ սփյուռքով հաստատվել են Եվրոպայից մինչև Հարավարևելյան Ասիան ընկած հատվածում և զբաղվել են չարչիությամբ։ 19-րդ դարի վերջերին Բրիտանական Հնդկաստանի տարածքում (որի կազմի մեջ մտնում էր նաև Մյանման) հաշվվում էր մոտ 1300 էթնիկ հայ․ ներկայումս նրանց թիվը Մյանմայում կտրուկ նվազել է, շատերը քաղաքական անկայունության պատճառով հաստատվել են Ավստրալիայում։


== Ներկայիս վիճակ ==
Մյանմայում պահպանված միակ հայկական եկեղեցին՝ Հովհաննես Մկրտչի եկեղեցին Յանգոն քաղաքում, համարվում է նաև երկրի ամենահին եկեղեցիներից մեկը։ Այն կառուցվել է քաղաքի կենտրոնում, մի հողակտորի վրա, որը Բիրմայի թագավորը տվել էր տեղի հայկական համայնքին։ Ներկայումս Յանգոնում ապրում է 10-20 էթնիկ հայ ընտանիք, որոնցից միայն մի քանիսն են պարբերաբար հաճախում տեղի եկեղեցու պատարագներին։ Վերջին շրջանում ծխականների թիվը սակայն կայուն աճում է՝ ուղղափառ երկրներից ժամանող ճանապարհորդների և դիվանագետների հաշվին։
2014 թվականին տեղի ունեցավ սկանդալ՝ կապված հնդիկ քարոզիչ Ջոն Ֆելիքսի՝ Յանգոնի միակ հայկական տաճարի որպես վանահոր ինքնանշանակման հետ։ Նա պնդում էր, որ հանդիսանում է անգլիկան քահանա և որ իրեն կրոնական ծեսեր կատարելու իրավունք իբր տվել է տեղի համայնքը։ Անգլիկան եկեղեցու ներկայացուցիչները հայտարարեցին, որ Ֆելիքսը երբեք չի եղել իրենց հոգևորականը, իսկ Գերագույն պատրիարքը և Ամենայն հայոց կաթողիկոս Գարեգին Բ-ն նրանից պահանջեց դադարեցնել ժամերգությունները և վերադարձնել տաճարի բանալիները, որը խաբեբա «վանահայրը» սկզբնական շրջանում հրաժարվում էր կատարել։ Հետագայում եկեղեցու խորանը կրկին օծվեց, իսկ տաճարի վանահայր նշանակվեց Կալկուտայի (Հնդկաստան) հայկական առաքելական եկեղեցու մի քահանա, որը պարտավորվեց ամեն շաբաթ-կիրակի գնալ Մյանմա՝ ժամերգության։
2014 թվականի հոկտեմբերին Մյանմայի հայկական սփյուռքին այցելեց Ամենայն հայոց կաթողիկոս Գարեգին Բ-ն։ Իր այցի շրջանակներում նա պատարագ մատուցեց Հովհաննես Մկրտչի եկեղեցում։


== Ծանոթագրություններ ==


== Արտաքին հղումներ ==
Directory of the Armenian Orthodox Church of Echmiadzin in Asia and Oceania
St. John the Baptist Armenian Orthodox Church in Yangon
Մատաղաջուր (գետ)

Մատաղաջուր, գետակ Հայաստանի Սյունիքի մարզում, Գիժգետի աջ օժանդակը։ Սկիզբ է առնում Կոշաքար լեռան արևմտյան լանջից և Արևիս գյուղից 2 կմ հարավում միանում մայր գետին։ Երկարությունը՝ 3,5 կմ։


== Ծանոթագրություններ ==
Լուիս Ագիյար

Լուիս Բերնարդո Ագիյար Բուրգոս (իսպ.՝ Luís Bernardo Aguiar Burgos; նոյեմբերի 17, 1985(1985-11-17), Մերսեդես, Ուրուգվայ), ուրուգվայցի ֆուտբոլիստ, պերուական «Ալիանսա Լիմա» ֆուտբոլային ակումբի հարձակվող կիսապաշտպան։


== Կենսագրություն ==
Լուիս Ագիյարը իր ֆուտբոլային կարիերան սկսել է Մոնտեվիդեոյի «Լիվերպուլ» ֆուտբոլային ակումբում։ Թիմի հիմնական կազմում առաջնախաղ է ունեցել 17 տարեկան հասակում։ 2003 -2006-ական թվականներին Ագիյարը Ուրուգվայի առաջնությունում անցկացրել է 35 հանդիպում՝ դառնալով 3 գոլի հեղինակ։ 2006 թվականին Լուիսը վարձավճարով տեղափոխվեց չիլիական «Ունիվերսիդադ», որի կազմում անցկացրեց 31 հանդիպում՝ դառնալով 9 գոլի հեղինակ։ «Լիվերպուլ» վերադառնալուց հետո Ագիյարը Ուրուգվայի 2006/2007 մրցաշրջանում անցկացրեց 15 խաղ՝ դառնալով երկու գոլի հեղինակ։ Նույն թվականին Ագիյարը տեղափոխվեց պորտուգալական «Պորտու», երկու ամիս անց՝ չխաղալով թիմի ոչ մի հանդիպմանը, ֆուտբոլիստը հուսահատված լքեց այն՝ տեղափոխվելով «Էշտրելա»։ 2008 թվականի հունվարին Լուիսը կրկին վարձավճարով տեղափոխվեց Կոիմբրա քաղաքը ներկայացնող «Ակադեմիկա» ակումբ։ Թիմի կազմում աչքի է ընկել «Բենֆիկայի»ն խփած գոլով։ Խաղը ավարտվել է 3:0 հաշվով, որտեղ «Ակադեմիկները» հաղթել են։ Պորտուգալիայի առաջնությունում Լուիսը մասնակցել է 18 հանդիպման՝ դառնալով 1 գոլի և 6 գոլային փոխանցման հեղինակ։
2008 թվականի հուլիսին Ագիյարը պայմանագիր կնքեց «Բրագա» ֆուտբոլային ակումբի հետ, թեև ուներ շատ առաջարկեր Իսպանիայից և Պորտուգալիայից։ «Սպորտինգի» կազմում մասնակցել է 27 խաղի և հեղինակել 4 գոլ և 6 գոլային փոխանցում։ Եվրոգավաթներում Ագիյարը իր թիմի հետ կարողացել է դուրս գալ 1/8 եզրափակիչ, որտեղ՝ հանդիպելով ֆրանսիական «ՊՍԺ» ակումբին, դուրս է մնացել։ ՈւԵՖԱ-ի 2008/2009 առաջնությունում Ագիյարը կարողացել է դառնալ 6 գոլի և մեկ գոլային փոխանցման հեղինակ՝ մասնակցելով ընդամենը 10 խաղի։
2009 թվականի հունիսի 1-ին Լուիսը չորսամյա պայմանագիր ստորագրեց Մոսկվայի «Դինամոյի» հետ։ Տրանսֆերի արժեքը կազմել է 2.5 միլիոն եվրո։ Դեբյուտային հանդիպումը կայացել է օգոստոսի երկուսին «Խիմկի» ակումբի դեմ։
2010 թվականի հունվարի 16-ին «Սպորտինգ» ֆուտբոլային ակումբը հայտարարեց, որ Ագիյարը վերադարձել է։ Ֆուտբոլիստը վարձավճարով հանդես է եկել մինչև 2010 թվականի մայիս։ 2010 թվականի օգոստոսի 5-ին ֆուտբոլիստը հեռացվեց ակումբից։ 2010 թվականի սկզբին Լուիսը վարձավճարով տեղափոխվեց «Պենյարոլ»։ 2011 թվականի հուլիսին խաղացողը խզեց պայմանագիրը Մոսկվայի «Դինամոյի» հետ և վարձավճարով մեկնեց Լիսաբոն՝ «Սպորտինգ»։
Լուիսի ավագ եղբայրը՝ Կարլոսը, նույնպես պրոֆեսիոնալ ֆուտբոլիստ է։


== Ձեռքբերումներ ==
 Որուգվայի առաջնություն (1)։ Ուրուգվայի ֆուտբոլի առաջնություն (2015/2016)
 Ուրուգվայի փոխչեմպիոն (1)։ 2014/15
Լիբերտադորեսի գավաթի խաղարկության եզրափակիչ խաղի մասնակից (1)։ 2011


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Եվլամպի Կոտելնիկով

Եվլամպի Նիկիֆորովիչ Կոտելնիկով (երբեմն Նատելնիկով, ռուս.՝ Евлампий Никифорович Котельников, 1774 կամ 1775), Դոնի կազակ։ Հոգեկիրների աղանդի հիմնադիրն է, բանաստեղծ, պատմական արժեքավոր աշխատությունների հեղինակ, որտեղ նկարագրվել է կազակության կենցաղը և սովորույթները։


== Կենսագրություն ==
Վերխնե-Կուրմոյարսկի ստանիցայի գրագրի որդին է։ Ծառայությունն սկսել է 1789 թվականին։ 1800 թվականին եսավուլ էր։ Ծառայել է Ավստրիայի հետ սահմանին, այդտեղով բաց է թողել ապրանքները, ինչի համար դատվել է և 1804 թվականի դեկտեմբերին դարձել է շարքային։ Նա կարողացավ ծառայել 1812 թվականի Հայրենական պատերազմի ժամանակ, այդ ժամանակ է սովորել օտար լեզուներ և որոշ գիտություններ։ 1815 թվականին վերադարձրել է եսավուլի աստիճանը։
Վերադառնալով Դոն՝ Կոտելնիկովն ապրել է հայրենի ստանիցայում, ակտիվորեն կարդացել է գրքեր և շատ մտածել։ 1818 թվականին գրել է «Պատմական ակնարկ Վերխնե-Կուրմոյարսկի ավանի մասին»։ Այս արժեքավոր ազգագրական աշխատությունը երեք անգամ վերահրատարակվել է։ Դրանից հետո նա գրել է կրոնական բովանդակությամբ երկու գիրք և ձեռք է բերել հետևորդներ։ Դրան հաջորդել են ամբաստանություն Պետերբուրգում, գրքերից մեկը ճանաչվել է հերետիկոս, 1824 թվականին հեղինակը քննության է կանչվել մայրաքաղաք։
Կոտելնիկովը ստորագրություն է տվել իր մոլորություններից հրաժարվելու մասին և վերադարձել տուն, սակայն վերսկսել է իր աղանդավորական գործունեությունը և սկսել է կրկին քարոզել իր ուսմունքը, ինչի համար աքսորվել է Սոլովկի (վանքի և Շլիսելբուրգսկի բերդի միջոցով)։ Շատ տարիներ անց նա մահացել է այնտեղ՝ չնայած այն հանգամանքին, որ կյանքի վերջում ներում է ստացել Նիկոլայ 1-ին ցարից։ Կոտելնիկովի դուստրը՝ Եվլամապիան, նույնպես ժամանակավոր բանտարկվել է, բայց ավելի ուշ ազատ արձակվել է իշխանությունների կողմից։


== Ծանոթագրություններ ==


== Արտաքին հղումներ ==
Русский биографический словарь А. А. Половцева
Վաստո

Վաստո (իտալերեն՝ Vasto), կոմունա Իտալիայում, գտնվում է Աբրուցո մարզում՝ Կիետիի գավառում։ Տարածքը կազմում է 70,56 կմ2։ Բնակչությունը՝ 39 280 մարդ (2012)։
Կոմուննան գտնվում է Կիետի գավառի հարավ-արևելքում։ Սահմանակից է գավառի Կազալբորդինո, Կուպելո, Մոնտեոդորիզիո, Պոլուտրի, Սան Սալվո կոմուննաների հետ, մյուս մասը շրջապատված է Ադրիատիկ ծովով։ Կլիման չափավոր է, սեյսմիկ վտանգը ցածր։
Բնակավայրի սուրբ հովանավերն է Միքայել Հրեշտակապետը, իսկ քաղաքի տոնը նշվում է սեպտեմբերի 29-ին։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Սեն Մորիս դը Ռեման

Սեն Մորիս դը Ռեման (ֆր.՝ Saint-Maurice-de-Rémens), կոմունա Ֆրանսիայում՝ Ռոն-Ալպեր երկրամասի Էնի դեպարտամենտում։ Համայնքի շրջանը Բուրկ ան Բրեսն է։
Կոմունայի կոդը՝ 01379։


== Բնակչություն ==
Կոմունայի բնակչությունը 2010 թվականին կազմել է 709 մարդ։


== Տես նաև ==
Ֆրանսիայի համայնքների ցանկ


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)


== Ծանոթագրություններ ==
Բարգուշատ

Բարգուշատ (նախկին անվանումը` Գյոդաքլու Ներքին),
գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 6 կմ հյուսիս-արևելք, Գորիս-Կապան խճուղու ձախ կողմում, ծովի մակարդակից 800-900 մ բարձրության վրա։
Գյոդաքլու Ներքին անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի Սյունիք համայնքի կազմի մեջ։ Բարգուշատ է վերանվանվել 2006 թ.-ի հուլիսի 4-ին։


== Բնակչություն ==
Ըստ ՀՀ 2011 թ. մարդահամարի արդյունքների` Բարգուշատի մշտական բնակչությունը կազմել է 98, առկա բնակչությունը` 43 մարդ։ Մինչև 1988-1989 թթ. գյուղը բնակեցված է եղել ադրբեջանցիներով, այնուհետ` հայերով։ Բարգուշատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ, ծխախոտագործությամբ և բանջարաբուծությամբ։


== Ծանոթագրություններ ==